Eurovision laulukilpailu 2011

Eurovision laulukilpailu 2011 oli järjestyksessään 56. Eurovision laulukilpailu. Se järjestettiin Saksan Düsseldorfissa toukokuussa 2011. Semifinaalien päivät olivat 10. ja 12. toukokuuta ja finaalin 14. toukokuuta. Molemmista semifinaaleista pääsi finaaliin 10 eniten pisteitä saanutta. Päivämäärien ilmoittamisen yhteydessä varmistui myös Lena Meyer-Landrutin (joka voitti vuoden 2010 euroviisut) toimiminen Saksan edustajana. Aikaisemmista voittajista vain Lys Assia sekä Corry Brokken ovat osallistuneet voittoaan seuranneen vuoden kilpailuun. Kilpailun voitti Azerbaidžan 221 pisteellä.

Kilpailun juontajina toimivat Stefan Raab, Anke Engelke ja Judith Rakers. Suomessa finaali lähetettiin teräväpiirtokuvana Yle HD -kanavalla.

Isäntäkaupunki 

Eurovision laulukilpailun 2011 järjestäjämistä tavoitteli virallisesti kolme kaupunkia. Lokakuussa 2010 isäntäkaupungiksi nostettiin vahvasti Düsseldorf, joka valittiin 12. lokakuuta 2010 Euroviisujen pitopaikaksi.

Kilpailupaikaksi oli ehdotettu muun muassa Berliiniä, Hannoveria, Hampuria ja Kölniä. Ensimmäistä kertaa sitten vuoden 2004 kisojen Euroviisujen isäntäkaupunki ei ole isäntämaan pääkaupunki, eikä myöskään suurin kaupunki sitten vuoden 1998.

Graafinen design 
Kilpailun teema rakennettiin tunnuslauseen "Feel Your Heart Beat!" (), ja sen logossa on tyylitelty sydän. Esitysten välissä olleet videopostikortit sisälsivät pienen tarinan kustakin kilpailevasta maasta kotoisin olevasta henkilöstä ja teeman kyseisen maan kielellä.

Osallistuneet maat 
Italia palasi kilpailuun 13 vuoden tauon jälkeen. Myös Itävalta teki paluun kolmen, San Marino kahden ja Unkari yhden välivuoden jälkeen. Maiden jakaminen semifinaaleihin suoritettiin 17. tammikuuta 2011. Esiintymisjärjestyksen arvonta suoritettiin 15. maaliskuuta 2011.

Palaavat artistit 
  - Bosnia ja Hertsegovinan edustaja Dino Merlin edusti maataan vuoden 1999 kilpailussa yhdessä Beatricen kanssa kappaleella Putnici.
  - Moldovan Zdob și Zdub edusti maataan vuoden 2005 kilpailussa Ukrainassa kappaleella Boonika date doba.
  - Dana International edusti Israelia aikaisemmin vuonna 1998.

Semifinaali 1 

 Eri maiden selostusyhteyksissä oli laajoja ongelmia ensimmäisen semifinaalin aikana.

Semifinaali 2

Finaali

Katso myös 
Suomen euroviisukarsinta 2011

Lähteet

Aiheesta muualla

 Eurovision laulukilpailun viralliset kotisivut 
 Voittajakappaleen virallinen YouTube-video
 

Eurovision laulukilpailu 2011
Seulonnan keskeiset artikkelit